A murit Ionuț Popa. Antrenorul român avea 67 de ani.
Ionuț Popa a murit la vârsta de 67 de ani. Antrenorul avea probleme de sănătate, iar pe 9 iunie suferise un stop cardio-respirator, fiind transferat la secția ATI, unde a stat în comă. Ionuț Popa a antrenat echipe precum UTA Arad, FC Bihor, Jiul Petroşani, Poli Iaşi, CS Mioveni, Naţional Sebiş, Şoimii Pâncota şi ACS Poli Timişoara.
Ionuț Popa a murit la vârsta de 67 de ani, după ce a pierdut lupa cu boala. El se afla la Spitalul Județean Arad, unde fusese adus pe 9 iunie, când a suferit un stop cardio-respirator.Atunci, el a avut nevoie de resuscitare și a fost transferat la secția ATI, unde a stat în comă, iar mai apoi în moarte cerebrală.Născut la Pesac, în judeţul Arad, la data de 17 aprilie 1953, Ionuț Popa a fost jucător la Poli Timișoara, Unirea Sânnicolau Mare, Brăila, Vagonul Arad, Aurul Brad sau Victoria Ineu.A reușit să promoveze UTA Arad în Liga 1, iar apoi a mai antrenat la FC Bihor, Jiul Petroșani, Politehnica Iași, CSMS Iași, CS Mioveni, Național Sebiș, Șoimii Pâncota și ACS Poli Timișoara.Ultimul meci ca antrenor a fost tot la UTA Arad, în iunie 2019, victoria cu 2-1 împotriva ACS Poli Timișoara, fosta echipă antrenată.Ultima echipă pe care a condus-o a fost echipa sa de suflet, UTA Arad, pe care a preluat-o în aprilie 2018 și de care s-a despărțit oficial în iunie 2019.Ionuț Popa este ultimul antrenor care a promovat echipa UTA în Liga 1, în 2012.La data de 17 aprilie 2020, Ionuț Popa a împlinit 67 de ani.